A műsor nyitányaként Freddie, Orsovai Reni és Mező Misi megemlékezett a 2021. február 5-én elhunyt Siklósi Örsről, az AWS frontemberéről, aki 2018-ban nyerte meg a műsort zenekarával, és képviselte "Viszlát nyár" című dalával Magyarországot az Eurovíziós Dalfesztiválon Lisszabonban. A versenyprodukciók mellett extra fellépő volt a Fatal Error zenekar és Keresztes Ildikó, akik az Omegától az "Ezüst eső" című dalt adták elő.